actress sonakshi sinha receives piece of junk instead of headphones
నటి సోనాక్షికి షాక్, హెడ్‌ఫోన్స్ ఆర్డరిస్తే..
నటి సోనాక్షి సిన్హాకు వింత అనుభవం ఎదురైంది. ఆన్‌లైన్లో కొనుగోలు చేసిన హెడ్‌ఫోన్స్ బాక్స్ విప్పిచూసి షాకైంది.
Samayam Telugu | Updated:
Dec 13, 2018, 11:50PM IST
ఈ రోజుల్లో కాలు కదపకుండా అన్నీ ఆన్‌లైన్లోనే కొనేస్తున్నాం. కొందరు దీన్ని అవకాశంగా చేసుకుని కస్టమర్లను మోసం చేస్తున్నారు. ఇలా మోసపోతున్నవారి జాబితాలో తాజాగా నటి సోనాక్షి సిన్హా కూడా చేరింది. ఆమె ఎంతో ముచ్చటపడి ఆన్‌లైన్లో ‘బోస్’ హెడ్‌ఫోన్స్ ఆర్డర్ చేసింది. ఇంటికి వచ్చిన డెలివరీని తెరిచి షాకైంది.
బయటకు ప్యాకింగ్ బాగానే ఉన్నా.. తెరిచి చూస్తే హెడ్‌ఫోన్స్‌కు బదులు తుప్పుపట్టిన పెద్ద బోల్ట్ ఉంది. దీంతో ఆగ్రహానికి గురైన సోనాక్షి సిన్హా ట్వీట్టర్లో ఆ బోల్ట్ ఫొటో పోస్ట్ చేసింది. ‘‘ఎవరైనా 18,000 ఖర్చుపెట్టి తుప్పు ముక్కను కొనుక్కుంటారా? (ఇది స్టీల్‌దే అనుకోండి). ఆందోళన వద్దు. ఇది నేనే అమ్మేస్తా. అయితే, అమేజాన్‌లో కాదు.. నేరుగా నేనే, మీరు ఏదైతే ఆర్డర్ ఇచ్చారో అదే ఇస్తా’’ అంటూ సెటైర్ వేసింది.
Anybody want to buy a brand new shiny piece of junk for 18,000 bucks? (Yup, its a steal) Dont worry, im selling, n… https://t.co/lEJpMDjYkQ
&mdash; Sonakshi Sinha (@sonakshisinha) 1544530397000
ఆ తర్వాత మరో ట్వీట్‌లో ‘‘హే అమేజాన్ ఇండియా.. నేను బోస్ హెడ్‌ఫోన్స్ ఆర్డర్ చేస్తే ఏం వచ్చిందో చూడు. ప్యాకింగ్ అంతా బాగానే ఉంది. విప్పి చూస్తే ఇది కనిపించింది. మీ కస్టమర్ సర్వీస్ కూడా సాయం చేయడం లేదు’’ అని పేర్కొంది. సోనాక్షికి ఎదురైన సమస్యపై అమేజాన్ ఇండియా స్పందించింది. ‘‘ఓహ్.. ఇది దారుణం. మీకు ఇబ్బంది కలిగించనందుకు క్షమించండి. మా సపోర్ట్ టీమ్ మిమ్మల్ని సంప్రదిస్తుంది. మేము మిమ్మల్ని నేరుగా సంప్రదిస్తాం’’ అని ట్వీట్ చేసింది.
Hey @amazonIN! Look what i got instead of the @bose headphones i ordered! Properly packed and unopened box, looked… https://t.co/g1uxM6pbbt
&mdash; Sonakshi Sinha (@sonakshisinha) 1544530273000
@sonakshisinha Uh-oh! This is unacceptable! Apologies for the recent ordering experience and the subsequent corresp… https://t.co/cOzB5yCENx
&mdash; Amazon Help (@AmazonHelp) 1544531148000